5 d'octubre

El 5 d'octubre és el dos-cents setanta-vuitè dia de l'any del calendari gregorià i el dos-cents setanta-novè en els anys de traspàs. Queden 87 dies per finalitzar l'any.

Esdeveniments 
Països Catalans
 1923 - Barcelona: Es funda l’Editorial Joventut.
 1966 - Guinea Equatorial: per 20.000 pessetes, el primatòleg Jordi Sabater Pi hi compra Floquet de Neu, quan aquest tenia entre dos i tres anys.

Resta del món
 1838 - Larissa (Comtat de Cherokee, Texas): es produeix la massacre de Killough, l'últim atac dels amerindis contra colons blancs a l'est de Texas.
 1908 - Bulgària declara la seva independència respecte de l'Imperi Otomà.
 1910 - Portugal. Es proclama la república després del triomf de la revolució del 5 d'octubre.
 1913 - Primer viatge amb avió sobre el Mediterrani.
 1934 - Astúries. Els miners asturians se subleven contra el govern radical-cedista de la Segona República Espanyola.
 1969 - Regne Unit: la BBC emet el primer episodi de Monty Python's Flying Circus, anomenat Whither Canada?.
 1988 - Xile: el dictador Augusto Pinochet és derrotat en el plebiscit.
 2020 - Bixkek, Kirguizstan: esclaten fortes protestes per frau electoral. Entre la nit i la matinada de l'endemà, grups de manifestants van entrar al Parlament, l'oficina del president del país i l'ajuntament de la capital.

Naixements 
Països Catalans

 1815 - Sant Cugat del Vallès: Josep Maria Bocabella i Verdaguer, llibreter i filantrop català, que ideà la construcció de la Sagrada Família (m. 1892).
 1897 - Barcelona: Gaspar Cassadó i Moreu, violoncel·lista i compositor català (m. 1966).
 1922 - Vilafranca del Penedès: Ramona Via i Pros, escriptora i llevadora catalana (m. 1992).
 1956 - Palma, Illes Balears: Jaume Matas i Palou, polític mallorquí, expresident del Govern de les Illes Balears i del PP de les Illes Balears.
 1959 - Barcelona: Toni Giménez i Fajardo, cantant, músic i compositor; animador musical per a infants; doctor en pedagogia.
 1961 - Figueresː Sílvia Soler i Guasch, periodista i escriptora catalana.
 1966 - Taradell, Osona: Albert Om i Ferrer, periodista català.
 1970 - Barcelona: Laura Borràs i Castanyer, filòloga i política catalana.

Resta del món

 1640 - Lussac-les-Châteaux, Regne de França: Francesca Atenea de Rochechouart de Mortemart, Madame de Montespan, amant de Lluís XIV de França (m. 1707).
 1703 - East Windsor, Connecticut (EUA): Jonathan Edwards, teòleg i filòsof (m. 1758).
 1712 - Venècia, Itàlia: Francesco Guardi, pintor italià (m.1835).
 1713 - Langres, Haute-Marne, Regne de França: Denis Diderot, escriptor i filòsof enciclopedista francès (m. 1784).
 1781 - Praga, Bohèmia: Bernard Bolzano, matemàtic (m. 1848).
 1789 - Whitby, Yorkshire (Anglaterra), William Scoresby, científic i explorador anglès (m. 1857).
 1829 - Fairfield, Vermont, EUA: Chester A. Arthur, advocat i 21è president dels Estats Units (m. 1886).
 1878 - Arno Nadel, musicòleg, compositor, dramaturg, poeta i pintor jueu.
 1878 - Evansville (Indiana, Estats Units): Louise Dresser, actriu de cinema estatunidenca.
 1879 - Baltimore, Maryland (EUA): Francis Peyton Rous, patòleg nord-americà, Premi Nobel de Medicina o Fisiologia de l'any 1966 (m. 1970).
 1881 - Ringwood (Hampshire): Maxwell Armfield, il·lustrador i escriptor (m. 1972).
 1882 - Worcester, Massachusetts,(EUA): Robert Goddard, inventor i un dels pioners en el camp dels coets (m. 1945).
 1887 - Baiona, França: René Cassin, jurista i jutge francès, Premi Nobel de la Pau de l'any 1968 (m. 1976).

 1908 - Texarkana, Texas (EUA): Joshua Logan, director de cinema i guionista estatunidenc.(m. 1988).
 1917 - Debrecen, Hongria: Magda Szabó, escriptora hongaresa, una de les millors novel·listes en llengua hongaresa (m. 2007).
 1920 - Estats Units d'Amèrica: Elizabeth Bugie Gregory, bioquímica estatunidenca que va identificar l'estreptomicina (m. 2001).
 1926 - Madrid, Espanya: Mariano Ozores Puchol, director de cinema i guionista espanyol.
 1930 - Breslau, Alemanya. Reinhard Selten, economista alemany, Premi Nobel d'Economia de 1994 (m. 2016).
 1936 - Praga, Txecoslovàquia: Václav Havel, escriptor i polític txec, President de la República Txeca (1993-2003), Premi Internacional Catalunya del 1995 (m. 2011).
 1951 - Dún Laoghaire, Irlanda: Bob Geldof, intèrpret i compositor, actor i activista polític irlandès.
 1952 - Liverpool, Anglaterra: Clive Barker, escriptor, director de cine i artista visual anglès.
 1953 - Nanquín (Xina): Zhang Xinxin (xinès simplificat: 张辛欣),periodista, realitzadora de cinema i televisió,directora teatral, dissenyadora i escriptora xinesa.
 1958 - Bronx, Nova York (EUA): Neil deGrasse Tyson, astrofísic estatunidenc i divulgador científic.
 1975 - Reading, Berkshire, Anglaterra: Kate Winslet, actriu de cinema anglesa.

Necrològiques 
Països Catalans
 1285 - Perpinyà: Felip III de França, rei de França entre 1270 i 1285 (n. 1245).
 1875 - Sabadell: Feliu Llonch i Mates, industrial tèxtil català (n. 1811).
 1921 - Vic: Joan Collell i Cuatrecasas, religiós català (n. 1864).
 1946 - Altea, Marina Baixa: Francesc Martínez i Martínez, historiador valencià (n. 1866).
 1993 - Barcelona: Joaquim Soler i Ferret, escriptor i crític literari català, membre del col·lectiu Ofèlia Dracs.
 2007 - València: Matilde Salvador i Segarra, compositora i pintora valenciana (n. 1918).
 2011 - Cambrils: Josep Salceda i Castells, cronista oficial de la vila de Cambrils (n. 1923).

Resta del món
 610 - Constantinoble, Imperi Romà d'Orient: Flavi Focas, emperador romà d'Orient del 602 al 610 (n. 547).
 1056 - Bodfeld, Saxònia: Enric III del Sacre Imperi Romanogermànic, emperador (n. 1017).
 1805 - Ghazipur, Uttar Pradesh: Charles Mann Cornwallis, general i estadista britànic (n. 1738).
 1813 - Moravian 47, Ontàrio, Canadà: Tecumseh, líder dels shawnee (n. 1768).
 1880 - París, França: Jacques Offenbach, compositor i violoncel·lista alemany nacionalitzat francès (n. 1819).
 1941 - Louisville, Kentucky: Louis Brandeis, advocat estatunidenc, el primer membre jueu del Tribunal Suprem (n. 1856).
 1942 - San Franciscoː Dorothea Klumpke, astrònoma estatunidenca (n. 1861).
 1946 - Argyll and Bute, Escòciaː Grace Frankland, microbiòloga i bacteriòloga anglesa (n. 1858).
 1962 - París, França: Sylvia Beach, llibretera i editora nord-americana (n. 1887).
 1969 - Traverse City, Michigan: Walter Hagen, golfista estatunidenc (n. 1892).
 1976 - Coral Gables, Florida (EUA): Lars Onsager, químic estatunidenc d'origen noruec, Premi Nobel de Química de l'any 1968 (n. 1903).
 1981 - Nova York: Glòria Grahame, actriu estatunidenca de cinema, teatre i televisió.
 1986 - Chicago (EUA): Hal B. Wallis, productor cinematogràfic estatunidenc.(n. 1899).
 1995 - Englewood, EUA: Lillian Fuchs, violista, mestra i compositora (n. 1902).
 1996 - Colorado Springs, Colorado: Seymour Cray, matemàtic aplicat, informàtic i enginyer elèctric estatunidenc (n. 1925).
 2003 - Queens, Nova York: Neil Postman, professor universitari estatunidenc, crític de la cultura i teòric dels mitjans de comunicació (n. 1931).
 2004 - Londres, Regne Unit: Maurice Wilkins, biofísic anglès guardonat amb el Premi Nobel de Medicina o Fisiologia l'any 1962 pel seu descobriment de l'estructura de l'ADN (n. 1916).
 2008 - Cho Oyu, Nepal: Miha Valič, alpinista eslovè (n. 1978).
 2010 - Chambèri (França): Bernard Clavel, assagista i escriptor francès. Premi Goncourt de l'any 1968 (n. 1923).
 2011 -
Los Angeles, Califòrnia, Estats Units: Steve Jobs, fundador d'Apple i geni visionari (n. 1955).
Hampstead, Londres, Anglaterra: Bert Jansch, guitarrista, cantant i compositor escocès (n. 1943).
 2015 - 
 Göteborg, Suècia: Henning Mankell, escriptor suec (n. 1948).
 París: Chantal Akerman, directora de cinema belga (n. 1950).

Festes i commemoracions 
 Dia Mundial dels Docents
 Santoral: sants Maure i Plàcid de Subiaco; Froilà de Lugo, bisbe; Atilà de Zamora, bisbe; Pere d'Imola, cavaller hospitaler; venerable Joan Collell i Cuatrecasas, prevere i fundador de les Serventes del Sagrat Cor; venerable Juan Bautista González, frare i fundador dels mercedaris descalços; beat Eribau d'Urgell, bisbe.

Referències 

05